VISOŠKA KRONIKA

DOMAČE BRANJE

**Kazalo**

1. Razloži pomen besede kronika 3

2. Določi tip pripovedovalca in utemelji njegovo odločitev 3

3. Opiši jezik in slog v romanu 3

4. V katerem zgodovinskem obdobju poteka zgodba? 3

5. Kdo jo pripoveduje? Kako imenujemo pisca kronike? 3

6. Določi in označi osrednje tri moške like in jih primerjaj med seboj 3

Polikarp Kalan 3

Izidor 3

Jurij 4

7. Primerjaj vlogo Barbare, Margarete in Agate 4

Barbara 4

Margareta 4

Agata 4

8. Kako se v delu izražata romantika in realizem? 4

9. Kaj se zgodi z Izidorjevimi in Jurijevimi potomci? 4

10. Bibliografski podatki 5

## 1. Razloži pomen besede kronika

Kronika je zapis zgodovinskih dogodkov po časovnem zaporedju, ne glede na njihove notranje zveze. Pripovedovalec je Izidor Khallan, ki zapisuje pretekle dogodke. Pisca kronike imenujemo kronist.

## 2. Določi tip pripovedovalca in utemelji njegovo odločitev

Tip pripovedovalca je prvoosebni, saj nastopa v pripovedi. Vendar pripoveduje z distanco. Zaradi časa, ki je pretekel, ve več in je sposoben izpostaviti pomembne dogodke, nepomembne pa izpustiti.

## 3. Opiši jezik in slog v romanu

Pisatelj se ni izogibal tujkam in je zavestno kršil slovnične zakone. Vendar ta starinska kronikalna in svetopisemska privzdignjena govorica ustreza liku Izidorja, ki je pripovedovalec. Visoška kronika je pisana s pripovedno napetostjo, ki bralcu ne pusti od knjige. Obenem pa v njem vzbudi sočustvovanje in jezo nad neumnostjo.

## 4. V katerem zgodovinskem obdobju poteka zgodba?

Zgodba poteka od srede tridesetletne vojne do 2. desetletja 18. stol. (zadnja letnica 1716). To je čas protireformacije, ko se je vrnil temačni srednji vek. Med ljudmi je prisotno vraževerje in verska gorečnost, obenem pa so nesamostojni in nesposobni misliti s svojo glavo.

## 5. Kdo jo pripoveduje? Kako imenujemo pisca kronike?

Zgodbo pripoveduje Izidor Khallain oz. Khallan (Kalan), sin Polikarpa Kalana, ki dogodke ne zapisuje kot se dogajajo sproti, vendar je njegov zapis kot nekakšen kronikalni spomin na preteklo življenje. Pisca kronike imenujemo kronist.

## 6. Določi in označi osrednje tri moške like in jih primerjaj med seboj

### Polikarp Kalan

Je čudaški gospodar na Visokem. Njegova preteklost je zavita v skrivnost, ker je redkobeseden in nedostopen. Spi v kleti, kjer svetloba prihaja le skozi dve nizki okni, stene so vlažne. Posteljo si je napravil sam in jo sam tudi postiljal, ker ni nikogar pustil k nej. Tu pa je skrival tudi črn železni zaboj – vojno blagajno. Ta je dokaz o njegovem pohlepu po denarju in je povezana z zločinom, ki ga teži. Glas vesti povzroča sicer močnemu in postavnemu Polikarpu hude muke, da ne more mirno spati in ga je strah smrti. V svojem vraževerju sliši glas Jošta Schwarzkoblerja ki kliče: »Pridem pote ...« Želi si pozabiti preteklost in zaživeti kot imovitež. Odkupuje se s kesanjem, izpovedjo in samoobtoževanjem. Je vnet luteran. Vendar je, starim napakam navkljub, nagle jeze, surov in nasilen do svojih bližnjih.

### Izidor

Po značaju je slabič. Je boječ, neodločen, omahljiv, nesamostojen, zatrt, nezaupljiv in obremenjen z voljo drugih. Je nesposoben stvarno presojati okoliščine, niti ne zmore pristnega čustvovanja. Zato zatre vsa nežnejša čustva do Agate in podleže vraževernosti. Ta je posledica verske gorečnosti. Izidor se namreč sklicuje na boga in svetnike in zato tudi ni sposoben zanikati obstoj čarovnic, saj se duhovščina, nastavljena od boga, ne more zmotiti. Na njegov mehek značaj je vplivala predvsem očetova avtoriteta. Polikarpa spoštuje in občuduje, obenem pa se ga boji in se mu podreja. Toda zaradi vsega tega je obremenjen z njegovo preteklostjo in je prepričan, da mora popraviti krivico, ki jo je Polikarp storil. Toda po sojenju Agati, spozna, da je ravnal narobe, in se spreobrne. Nekaj mora storiti, zato se odpove vsemu in odide v vojsko. Tako osvobodi samega sebe.

### Jurij

On je popolno nasprotje brata. Vitalen in razumen je popolnoma osvobodil svojo osebnost. Živi v sožitju s svojimi željami in predstavami. Vendar ostaja v ozadju in tih. Izidor ga sploh ne opazi, zanj je še vedno nedorasel otrok brez pameti. Pa vendar je dosegel več zrelosti kot jo bo Izidor kdajkoli.

## 7. Primerjaj vlogo Barbare, Margarete in Agate

Vsi trije ženski liki so idealizirani.

### Barbara

Izidorjeva mati Barbara je najboljša gospodinja, ki z varčevanjem množi moževo premoženje in skrbi za blaginjo doma. Vendar Polikarp ne mara zanjo in jo ponižuje in tepe pred otroki in služabniki. Toda ona je kljub trpljenju vdana v usodo in pokorna svojemu možu, kot je bilo rečeno ob poroki. Sebe in svoje življenje žrtvuje za druge.

### Margareta

Prva Izidorjeva izbranka je tipično kmečko dekle. V Izidorja se zaljubi s značilno romantično ljubeznijo in mu želi v življenju le najboljše. Zato prevzame vlogo mučenice in mu želi, da bi bil srečen z Agato, čeprav je sama razočarana. Čaka ga vsa ta leta in njena ljubezen ne usahne. Ko se Izidor vrne ranjen, odhiti k njemu in ga neguje. Na koncu se vse srečno konča s poroko.

### Agata

Agata je lepo pametno in pridno dekle. Zgledna je v vsakem pogledu. Vendar je v življenju marsikaj hudega doživela. Ko jo obtožijo čarovništva se ji podere svet. Izgubi vero v ljudi in resnico. Čeprav je oprana krivde, jo obtožba spremlja celo življenje. Noben dokaz ni dovolj zlobnim in opravljivim ljudem. Svojee življenje preživi kot mučenica.

## 8. Kako se v delu izražata romantika in realizem?

V Visoški kroniki je realističen opis socialnih in političnih razmer. Stvarni so tudi povprečni značaji v vsakdanjih okoliščinah. Romantični so idealizirani ženski liki (Agata, Margareta in Barbara) in vraževerje. Za romantiko je značilna tudi Polikarpova izjemna osebnost z mračno pretklostjo, in s tem povezane strasti in maščevanje.

## 9. Kaj se zgodi z Izidorjevimi in Jurijevimi potomci?

Kljub Izidorjevemu žrtvovanju se težave na Visokem ne končajo. Zaradi kuge sta umrla Jurij in njegova najstarejša hči Marija Ana. Sedaj še živita obe materi in Suzana, Jurijeva hči, ter Georgius Postmus, Izidorjev sin. Slednji pa si želi postati duhovnik.

## 10. Bibliografski podatki

Ivan Tavčar; Visoška kronika; Ljubljana 1978; založba Mladinska knjiga.